Shoko rokuti kuenzana (being equal in size) rinoreva kufanana pahukuru, mumhu, mupimo kana huwandu. Mashoko aya achange akakosha pakuturikira zvivakashure zvinoti: iso-, equi zvinoshandiswa kuEnglish. Pavakapedza kutsindira mugwagwa wanga wati chechetere. Wanga uri muchechetere mvura yeguvi. Mamwe mashoko anoreva zvimwechete ndiwo anoti, njenje, muchechetere, gadaga, gwedegwe, kutsazana. Shoko rokuti kutsazana rinobva kuchiManyika richireva iko kuenzana. Kuenzanya (to make equal) zvinoreva kuenzanisa. Ruenzano (Equality). Gunzana (be equal, all square) zvichireva kuenzana. Kudzvededza (Plough evenly, leaving no furrows. 2. Plait string evenly). Cheche kana gwedegwe. (ideo of being same size). Sokuti: Munin'ina akati cheche nomukoma: (the younger brother is as tall as the elder). VaChewa vanoti enza kana eza (measure, survey; compare), kureva kupima. Saka zvakaenzana zvinopimirana. VaChewa vanoti linganika (to be equal), kureva kuenzana. VaChewa vanoti linganiza (to make the same; to be equal; to make smooth; level), kureva kuenzana. MaZulu vanoti linga (be equal) zvichireva kuenzana. fananidzai nokuti kuringana.